Հուսալքված երկրի, աներևույթ բեռան տակ կքած, անորոշ կյանք քարշ տվող քաղաքացիների բախտը տնօրինելու քվեարկություն էր Ազգային ժողովում, քաղաքացիներ, որ վեց-յոթ տասնյակ տարիների զսպվածությունը Ղարաբաղյան շարժման առաջին տարիներին բացելուց հետո՝ նորից սկսել էին իրենց մեջ ամփոփվել: Երկրի բեռը թեթևացնելու ամենադյուրին միջոցը դարձել էր փախուստը, որի ճանապարհին որևէ երևույթ ոչնչով չէր զարմացնում արտագաղթողներին: